'n Tyd vir alles 'onder die hemel' (Deel 3) | 4windkoinonia
← Foundational themes in Genesis (Part 37)
Foundational themes in Genesis (Part 38) →
Posted on Mei 9, 2019	by 4windkoinonia
Tyd is 'n groot misterie en niemand op aarde kon nog uitwerk hoe dit werk nie. Omdat ons horlosies en sekere kalenders gebruik om dae, maande, jare en tye uit te ken, dink ons dat ons weet wat tyd is. Nee, horlosies en kalenders en soortgelyke meetinstrumente is net menslike maniere om tyd aan te dui op 'n praktiese manier omdat tyd basies 'n abstrakte begrip is – mens kan dit nie sien of aanraak nie of vaspen binne 'n fisiese konteks nie. Tyd het eintlik onbeperkte aspekte. Wetenskaplikes, filosowe en ander geleerdes van die aarde sukkel al van die begin van die mensdom af om uit te vind hoe om tyd vas te vang en te bestudeer – dit is te vloeibaar en beweeg onstopbaar voort. Tyd is ook relatief vir elke persoon binne spesifieke kontekste. Soms voel dit of die tyd verby vlieg, en op ander geleenthede is tyd weer bitter stadig.
Ons leef binne 'n drie-dimensionele fisiese werklikheid wat binne tyd (die vierde dimensie) vervoer word. Tyd beslaan basies drie fasette en dit beweeg alles in een rigting: die verlede, die hede en die toekoms. Vrae soos of die mens in tyd kan terugbeweeg tot in die verlede, of die toekoms kan betree en korrek voorspel, is steeds onbeantwoord. Niemand kan die vasgestelde grense tussen die hede, die verlede en die toekoms oorskry nie. Nee, tyd is 'n misterie en onomkeerbaar. Tyd is inderdaad 'n taak wat God aan mens gegee het sodat ons daarmee kan worstel – dit is iets wat ons baie kwel. Maar al ons eie pogings, worsteling en kwellinge oor tyd bring ons niks nader na die waarheid nie. Geen mens weet hoe tyd werk nie.
Pred 3:10 Ek het die taak gesien wat God aan die mensekinders gegee het om hulle daarmee te kwel.
Dit is net in God en met God se hulp dat ons tyd sal kan begin verstaan. God het tyd geskep en Hy beheer dit ten volle om Sy werk in elke mens te doen en dit dan af te handel:
Pred 3:10-11 Ek het die taak gesien wat God aan die mensekinders gegee het om hulle daarmee te kwel. 11 Alles het Hy mooi [paslik] gemaak op sy tyd; ook het Hy die eeu [tydperke] in hulle hart gelê sonder dat die mens die werk wat God doen, van begin tot end, kan uitvind.
Dit is hoe diep die aspek van tyd is binne hierdie skepping. Die mens ervaar en beleef dit, en weet nog steeds nie hoe tyd werk nie. Mens sien die NOU, en weet van die verlede – ons het dit persoonlik beleef, maar tog is die verlede totaal ontoeganklik. Net so is die toekoms iets wat die mens weet dat dit gedurig aan't kom is, maar mens kan dit nie vervroeg of gaan haal voordat dit opdaag.
Almal is binne hierdie drie dimensies van tyd vasgekeer en ons kan nie hul grense oorskry nie. Dit is daarom baie gerustellend om te weet dat God ook wel in beheer is van hierdie deel van Sy skepping, en ons vind die antwoorde op alles in hierdie skepping, ook ons vrae oor tyd, binne God se Woord. God het 'n definitiewe en planmatige doel met alles, en alle tye is totaal onder Sy beheer:
Pred 3:1 Alles het sy bepaalde uur, en vir elke saak onder die hemel is daar 'n tyd…
Mense het oor die eeue groot flaters gemaak met betrekking tot tyd, en selfs in die vertalings in die Bybel het woorde en konsepte wat tyd moes uitdruk in die slag gebly. Groot verwarring kom juis voor uit die verkeerde hantering van woorde wat aan ons TYD moes uitdruk. Maar God openbaar die waarhede en verborgenhede agter hierdie spesifieke woorde aan Sy kinders – hulle wie Hy lei tot geestelike volwassenheid in hierdie aardse eeu:
Job 12:22 Hy openbaar dieptes uit die duisternis uit….
1Kor 2:6-7 Tog spreek ons wysheid onder die volwassenes, maar 'n wysheid nie van hierdie wêreld, of van hierdie wêreld se heersers, wat vergaan nie. 7 Maar ons spreek die wysheid van God, wat bestaan in verborgenheid wat bedek was en wat God van ewigheid af voorbeskik het tot ons heerlikheid.
God inderdaad stuur alle dwalings en leuengeeste, en mense wie die leuens glo en behae het in ongeregtigheid kan nie sien wat die waarheid van 'n saak is nie:
Konings word deur God verskrik en weggelei van die waarheid:
1Sa 16:14-15 Maar die Gees van die HERE het van [koning] Saul gewyk, en 'n bose gees, deur die HERE gestuur, het hom verskrik. 15 Toe sê die dienaars van Saul vir hom: Kyk tog, 'n bose gees van God verskrik u.
1Sa 19:9 Maar 'n bose gees van die HERE het oor Saul gekom terwyl hy in sy huis sit met sy spies in sy hand en Dawid met die hand op die snare speel.
Selfs profete word deur God verlei:
Een van die groot misverstande wat God bewerkstellig het met tyd, kom voor in die vertalings van die Griekse woord "aiōn" en sy Hebreeuse gelyke "alom". Die onskuldige Griekse woord "aiōn" en sy byvoeglike eweknie "aionios" het vir groot dwaling gesorg deur die eeue, en selfs nou as mense die waarheid uitvind oor hierdie woorde in die Skrifte, dan verg dit nog steeds die geloof van Christus om dit reg toe te pas. Baie valse leerstellings kry hul oorsprong by die gebruik van verkeerde woorde deur gesaghebbendes, en hul volgelinge het geen manier om die geeste te toets nie omdat hulle hul leiers slaafs navolg. Ons almal val een of ander tyd vir hierdie bedrieëry en ons glo die leuens – totdat God ons oë oopmaak vir Sy onsigbare dinge en ons leer hoe om ELKE gees op die proef te stel!
Die manier hoe daar dus met hierdie woord "aiōn" te werk gegaan word deur vertalers van alle Bybels in wattter taal ook al, het groot onkunde en duisternis in mense se geestelike lewens veroorsaak. Die Hebreeuse ekwiwalent vir "aiōn" is die woord "ôlâm" die mens word verblind om God se plan met alles "onder die hemel", insluitend tyd, uit te vind:
Pred 3:11 Alles het Hy mooi gemaak op sy tyd; ook het Hy die eeu [Hebreeus: "ôlâm"] in hulle hart gelê sonder dat die mens die werk wat God doen, van begin tot end, kan uitvind.
God is besig met 'n perfekte plan wat binne die "ôlâms" (Hebreeus) of "aiōns" (Grieks) weggesteek en uitgewerk word. Die aardse mens met sy natuurlike denke en aardse wysheid kan nie die geestelike werk wat God doen, van begin tot end, uitvind of verstaan nie.
1Kor 1:19-21 want daar is geskrywe: Ek sal die wysheid van die wyse mense vernietig en die verstand van die verstandige mense tot niet maak. 20 Waar bly die wyse? Waar bly die skrifgeleerde? Waar die redetwister van hierdie eeu? Het God nie die wysheid van hierdie wêreld dwaas gemaak nie? 21 Want aangesien in die wysheid van God die wêreld deur die wysheid God nie geken het nie, het dit God behaag om deur die dwaasheid van die prediking die wat glo, te red.
Dit is wat die onsigbare dimensie (die geestelike woorde) wat God openbaar aan Sy uitverkorenes en wat hulle instaat stel om NIE te konsentreer op "sigbare dinge" (aardse letters en interpretasies) nie. Dit is dan ook wat die volgende vers wil sê!
2Kor 4:18 omdat ons [hulle wie geestelike oë en ore gegee word] nie let op die sigbare dinge [aardse letters en interpretasies] nie, maar op die onsigbare [die geestelike betekenis in God se Woord]; want die sigbare dinge [aardse interpretasies] is tydelik [nie vervullend], maar die onsigbare [die geestelike betekenisse / insigte het dieper betekenis vir hulle wat dit in hierdie tydperk kan sien – hierdie "aiōn"] is blywend.
Die oorspronklike woord in Grieks wat hier gebruik word is hierdie woord "aiōn", en dit verbind met die deel van die sin wat uitwys dat geestelike interpreasies en betekenisse NOU reeds openbaar word aan God se uitverkorenes – binne hierdie aardse tydperk (eon). Die woord "ewig" wat in talle amptelike vertalings voorkom van hierdie vers is weereens 'n bewys hoe mense wat selfs geleerd is in Grieks nie geestelike insigte gegee is om die regte gedagte van Paulus hier korrek oor te dra nie. Ons hoef dus nie Grieks of Hebreeus te ken om God se geestelike betekenis in Sy Woorde te kan sien nie. Kyk na die volgende vers en sien die dieptes wat hierin weggesteek is en net nie deur die vertalers kon vasgevang word nie :
1Ti 1:17 Aan die Koning van die eeue ["aiōn"], die onverderflike, onsienlike, alleenwyse God, kom toe die eer en die heerlikheid tot in alle ["aiōn"] ewigheid ["aiōn"]. Amen.
As ons die Griekse woord "aiōn" verkeerd verstaan, dan sal ons ook soos baie NIE die ware doel van Christus en Sy werk binne hierdie "aiōn" kan begryp nie. Talle vertalings vertaal die woord "aiōn" as "eeue", of "alle", of "ewig" of "ewigheid" – soos selfs hierdie verse in 1Timotheus 1 ook uitwys. Die woord "aiōn" kom nie minder as DRIE keer voor in vers 17 en dit word op drie verskillende maniere vertaal! Dit word vertaal as….
een keer as "eeue";
een keer as "alle";
een keer as "ewigheid"
As ons weet dat 'n "aiōn" basies 'n "tydperk" (of "tydperke") uitdruk, dan is dit ook goed om te weet dat daar binne die twee groot oorkoepelende tydperke baie kleiner tydperke is waarin God met elke skepsel werk. Elke skepsel leef binne sy eie spesifieke eon – plante, diere, en mense. Die twee oorkoepelende eons – die aardse tydperk en die hemelse tydperk – is ook afgesonder vir die mens en daarom word die twee eons dan ook voorgestel deur die twee "Adams":
Elke mens, byvoorbeeld, kry eerste 'n indiwiduele aardse leeftyd binne die oorkoepelende eerste tydperk (daar is dus miljoene tydperke van aparte indiwiduele lewens binne die aardse tydperk vir elkeen in die eerste Adam – die vleesmens). Daarna sal almal wie deel het aan "die eerste mens Adam" deur 'n tweede tydperk geneem word, wat die hemelse of geestelike leeftyd (daar is dus ook hier miljoene aparte indiwiduele leeftydperke vir elkeen in die tweede oorkoepelende tydperk). Dit is wat die volgende vers vir ons wil sê:
Almal in die eerste Adam wie deel het aan die eerste tydperk in vlees sal dus Jesus se lewe ontvang op die bepaalde tyd soos God se orde aandui in die volgende verse:
Almal sal dus uiteindelik die Vader ken en dien in gees en waarheid, deur die gees van Jesus want almal sal Hom as Here bely:
Nou kan ons hierdie vers in 1Timotheus beter verstaan, sonder om die oorspronklike gedagte van Paulus te verloën:
1Ti 1:17 Aan die Koning van die [twee] hooftydperke [aardse tydperk en hemelse tydperk], die onverderflike, onsienlike, alleenwyse God, kom toe die eer en die heerlikheid in alle [elkeen se aparte indiwiduele / persoonlike] tydperke [binne die twee hoof oorkoepelende tydperke]. Amen.